30.12.2022
DA
Den Europæiske Unions Tidende
C 498/19
17. opfordrer til endnu en Euroemissionsstandard for biler, varevogne, lastbiler og busser (Euro 7/VII) for at nedbringe udledningen af giftige forurenende stoffer (dvs. nitrogenoxid, ammoniak, kulilte og PM 10-2,5-partikler) og for at undgå titusindvis af for tidlige dødsfald hvert år.
Udvalget beklager dybt Kommissionens beslutning om igen at forsinke Euro 7/VII-forslagene i sit arbejdsprogram for 2022, hvilket rejser tvivl om »nulforureningsmålet« og Kommissionens engagement i den europæiske grønne pagt, ligesom det bringer industriens muligheder for at planlægge tekniske ændringer i fare.
Tilgængelig mobilitet for alle 18.
Det Europæiske Regionsudvalg efterlyser et offentligt transportsystem, der gøres tilgængeligt for alle borgere gennem inkluderende design, idet der navnlig skal tages hensyn til personer med handicap.
Udvalget understreger fordelene ved at inddrage brugerne på et tidligt tidspunkt i planlægningen af infrastruktur og transporttjenester og fremhæver den betydning, der tillægges tilgængelighed i den europæiske handicapstrategi 2021-2030 og det europæiske direktiv om tilgængelighed.
Udvalget påpeger endvidere betydningen af projekter som »Access City Award«;
19.
opfordrer til en mere helhedsorienteret strategi, der skal sikre tilgængelighed under hele rejsen;
20. understreger, at behovet for at bekæmpe mobilitetsfattigdom er afgørende for den sociale, økonomiske og territoriale samhørighed, og opfordrer derfor til en multimodal og integreret strategi, der kan modvirke udelukkelse fra mobilitet og sikre lige adgang til bycentrene.
Udvalget glæder sig i den forbindelse over Kommissionens tilsagn i den nye EU-ramme for bytrafik om at tage hånd om »ulighed i adgangen til det offentlige transportnet, herunder forbedret adgang til jernbanestationer«, og efterlyser også yderligere støtte til mindre byer og bynære områder og landdistrikter og bjergområder, der er afhængige af offentlig transport, især i de mindre udviklede regioner, for at sikre disse områders forbindelser og lige adgang til den bæredygtige overgang til mobilitet for deres borgere.
Styrkelse af offentlig transport som rygraden i bytrafikken 21.
Det Europæiske Regionsudvalg glæder sig over Kommissionens tilkendegivelse af, at den har til hensigt at »samarbejde med nationale og lokale forvaltninger og alle interessenter for at sikre, at [offentlig transport] forbliver rygraden i bytrafikken«.
Udvalget fremhæver behovet for koordinering mellem alle de værktøjer og ressourcer, der er til rådighed i denne henseende, herunder den vigtige rolle som offentlige serviceforpligtelser spiller i at sikre konnektivitet i bycentre;
22. understreger, at der er et presserende behov for generelle kapacitetsforøgelser inden for den offentlige transport, både med hensyn til geografisk dækning og øget frekvens, så den forventede stigning i passagertallet kan imødekommes.
Udvalget minder om de seneste årtiers kroniske underinvesteringer og det investeringsunderskud, som de offentlige transportoperatører er konfronteret med, som det fremhæves af Den Europæiske Revisionsret;
23. understreger, at den offentlige transport skal suppleres med alternative tilbud og multimodale koncepter.
Udvalget opfordrer i den forbindelse til, at der skabes fleksible og efterspørgselsstyrede løsninger for det første og sidste stykke af vejen.
Udvalget understreger ligeledes betydningen af at fremme aktiv mobilitet og navnlig cykling;
24. påpeger, at der er behov for at tilvejebringe og udbygge en bæredygtig offentlig transportinfrastruktur, herunder ladesystemer, der er egnede til elektriske busser, og som gør det muligt at rejse mellem byer under ugunstige terræn- og klimaforhold og øge gennemsnitshastigheden;
25. opfordrer til en styrkelse af multimodale knudepunkter for at sikre smidige overgange mellem forskellige transportformer, herunder forbedring af adgangen til aktiv mobilitet og flere sikre cykelparkeringer, således at passageromstigning og godsomladning kan ske på en hurtigere og mere effektiv måde;
26. understreger betydningen af bynære forbindelser, herunder grænseoverskridende forbindelser, da pendling ikke stopper ved bygrænserne, men også skal fremmes i landdistrikter og ud over de nationale grænser i grænseregionerne, f.eks. ved at anlægge park-and-ride-parkeringspladser, som er forbundet til transportnettet;
27. påpeger, at der er behov for foranstaltninger, der kan fremme udbredelsen af offentlige transporttjenester på tilkaldebasis, især i afsidesliggende landdistrikter og landdistrikter i den yderste periferi, og opfordrer Kommissionen til at yde støtte til afprøvning af sådanne løsninger og foreslå en finansierings- og tilskudsordning for en sådan service;